90/495/ETY: Neuvoston päätös, tehty 24 päivänä syyskuuta 1990, yhteisön rahoitustoimenpiteestä lohikalojen tarttuvan vertamuodostavan kudoksen kuolion (IHN) hävittämiseksi yhteisön alueelta



Virallinen lehti nro L 276 , 06/10/1990 s. 0037 - 0039

Suomenk. erityispainos Alue 3 Nide 34 s. 0174

Ruotsink. erityispainos Alue 3 Nide 34 s. 0174



NEUVOSTON PÄÄTÖS, tehty 24 päivänä syyskuuta 1990, yhteisön rahoitustoimenpiteestä lohikalojen tarttuvan vertamuodostavan kudoksen kuolion (IHN) hävittämiseksi yhteisön alueelta (90/495/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon tietyistä eläinlääkintäalan kustannuksista 26 kesäkuuta 1990 tehdyn neuvoston päätöksen 90/424/ETY(1) ja erityisesti sen 23 artiklan 4 kohdan, ottaa huomioon komission ehdotuksen(2), ottaa huomioon Euroopan parlamentin lausunnon(3), ottaa huomioon talous- ja sosiaalikomitean lausunnon(4), sekä katsoo, että lohikalojen tarttuva kalojen vertamuodostavan kudoksen kuolio (IHN) on erittäin tarttuva virussairaus, joka saattaa aiheuttaa viljelylaitoksille suuria menetyksiä, on tärkeää ensiksi määrätä asianmukaisista valvontatoimenpiteistä taudin mahdollisten ehkäisytoimenpiteiden toteuttamiselle tarpeellisten tietojen saamiseksi, jäsenvaltioiden olisi esitettävä taudin hävittämissuunnitelma, yhteisön rahoitustuki annetaan jäsenvaltioille näytteenotosta ja laboratoriotutkimuksista aiheutuneiden menojen osittaisena korvauksena, ja toimenpiteitä on toteutettava noudattaen menettelyä, jossa jäsenvaltiot ja komissio toimivat tiiviissä yhteistyössä, ON ANTANUT TÄMÄN ASETUKSEN: 1 artikla Jäsenvaltioiden on kolmen kuukauden kuluttua tämän päätöksen tekemisestä esitettävä suunnitelma, jonka tarkoituksena on määrittää tarttuvan kalojen vertamuodostavan kudoksen kuolion (IHN) ja kirjolohen verenvuotoseptikemian (VHS) tartuntojen määrä alueillaan tehtävällä epidemologisella tutkimuksella. 2 artikla Tässä päätöksessä tarkoitetaan 1. `viljelylaitoksella` laitosta, tai yleisemmin maantieteellisesti määriteltyä laitosta, jossa kasvatetaan tai pidetään lohikaloja niiden markkinoille saattamista varten, 2. `hyväksytyllä laboratoriolla` laboratoriota, joka sijaitsee jonkin jäsenvaltion alueella, ja jonka toimivaltainen viranomainen on nimennyt suorittamaan sen vastuulla tässä päätöksessä määrätyt tutkimukset. 3 artikla Edellä 1 artiklassa tarkoitettuun suunnitelmaan on sisällyttävä: 1. keskusviranomaiset, joiden vastuulla on suunnitelman täytäntöönpano ja yhteensovittaminen; 2. lohikalojen kasvatusta harjoittavien viljelylaitosten rekisteröinti; 3. lohikalojen liikkeiden valvonta; 4. näytteidenotto virustutkimusta ja/tai serologista tutkimusta varten lohikaloja kasvattavissa viljelylaitoksissa; otettavien näytteiden määrän on oltava suhteessa eläintautitilanteeseen; 5. näytteiden siirtäminen hyväksyttyyn laboratorioon virustutkimusta ja/tai serologista tutkimusta varten mahdollisten IHN- ja tarvittaessa VHS-virusten tutkimiseksi; 6. näytteiden ja laboratoriotutkimusten arvioidut yksikkökustannukset sekä näiden toimien suorittamisen arvioidut kokonaiskustannukset. 4 artikla Komissio tutkii jäsenvaltioiden laatimat suunnitelmat määrittääkseen, täyttyvätkö niiden hyväksymisen edellytykset vai olisiko niihin mahdollisesti tehtävä muutoksia. Suunnitelmat, mukaan lukien niihin mahdollisesti tehdyt muutokset, hyväksytään 10 artiklassa määrättyä menettelyä noudattaen. 5 artikla Tässä päätöksessä määrätylle toiminnalle myönnetään yhteisön rahoitustukea. 6 artikla 1 Yhteisön rahoitukseen osallistumisen kesto on yksi vuosi, komission 1 artiklassa tarkoitettujen suunnitelmien hyväksymistä koskevissa päätöksissään vahvistamasta päivämäärästä alkaen. 2 Yhteisön talousarvion maatalousalan menoja koskevasta osastosta veloitettava tuki on arvioitu kahdeksi miljoonaksi ecuksi 1 kohdassa määrätyn ajanjakson osalta. 7 artikla 1 Jos toimenpiteitä toteutetaan kokonaisuudessaan ja ne ovat 4 artiklan mukaisesti hyväksytyn suunnitelman mukaisia, jäsenvaltioille 3 artiklan 4 ja 5 kohdan mukaisesti aiheutuneisiin menoihin myönnetään yhteisön rahoitustukea 6 artiklassa vahvistetuissa rajoissa. 2 Yhteisö korvaa 50 prosenttia 1 kohdassa tarkoitetuista menoista. 3 Yksityiskohtaiset säännöt tämän artiklan soveltamisesta annetaan tarvittaessa 10 artiklassa määrättyä menettelyä noudattaen. 8 artikla 1 Maksuhakemukset koskevat jäsenvaltioille kalenterivuoden aikana aiheutuneita menoja ja ne on jätettävä komissiolle ennen seuraavan vuoden heinäkuun 1 päivää. 2 Komissio tekee ratkaisunsa tuesta 10 artiklassa tarkoitettua komiteaa kuultuaan. 3 Yksityiskohtaiset säännöt tämän artiklan soveltamisesta annetaan tarvittaessa 10 artiklassa määrättyä menettelyä noudattaen. 9 artikla Asetuksen (ETY) N:o 729/70(5) 8 ja 9 artiklaa, sellaisena kuin se on viimeksi muutettuna asetuksella (ETY) N:o 2048/88(6), sovelletaan soveltuvin osin. 10 artikla 1 Kun noudatetaan tässä artiklassa määritettyä menettelyä, asian saattaa viipymättä päätöksessä 68/361/ETY(7) perustetun pysyvän eläinlääkintäkomitean käsiteltäväksi sen puheenjohtaja joko omasta aloitteestaan tai jäsenvaltion pyynnöstä. 2 Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. 3 Komissio päättää suunnitelluista toimenpiteistä, jos ne ovat komitean lausunnon mukaiset. 4 Jos suunnitellut toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä. Jos neuvosto ei ole ratkaissut asiaa kolmen kuukauden kuluessa siitä, kun asia on tullut vireille neuvostossa, komissio tekee päätöksen ehdotetuista toimenpiteistä. 11 artikla Komission asiantuntijat voivat yhdessä toimivaltaisten viranomaisten kanssa suorittaa tarkastuksia paikalla varmistuakseen 1 artiklassa määrättyjen toimenpiteiden täytäntöönpanosta. Komissio ilmoittaa suunnitelmien tuloksista jäsenvaltioille 10 artiklassa tarkoitetussa komiteassa niiden tietojen perusteella, jotka kunkin jäsenvaltion on toimitettava komissiolle kertomuksessaan yhdessä maksuhakemustensa ja tarvittaessa komission nimeäminä ja yhteisön toimesta toimivina paikalle tulleiden asiantuntijoiden esittämien kertomusten kanssa. 12 artikla Edellä 1 artiklassa määrättyjen tutkimusten tulosten perusteella komissio antaa kertomuksen ja siihen liittyvät mahdolliset ehdotukset tai päätökset päätöksen 90/424/ETY 5 artiklan 2 kohdan mukaisesti. 13 artikla Tämä päätös on osoitettu kaikille jäsenvaltioille. Tehty Brysselissä 24 päivänä syyskuuta 1990. Neuvoston puolesta Puheenjohtaja V. SACCOMANDI (1) EYVL N:o L 224, 18.8.1990, s. 19 (2) EYVL N:o C 327, 30.12.1989, s. 59 (3) EYVL N:o C 113, 7.5.1990, s. 219 (4) EYVL N:o C 124, 21.5.1990, s. 3 (5) EYVL N:o L 94, 28.4.1970, s. 13 (6) EYVL N:o L 185, 15.7.1988, s. 1 (7) EYVL N:o L 255, 18.10.1968, s. 23